
Z A P I S N I K
46. sjednice Vijeća Mjesnog odbora Čulinec održane 24. siječnja 2025.

u sjedištu Mjesnog odbora, Ulica Badema 2a s početkom u 17.00 sati
NAZOČNI ČLANOVI VIJEĆA: Mario Kolar,  Damir Škarić, Hrvoje Holler i Jadranka Petrović.
NENAZOČNI ČLANOVI VIJEĆA: Suzana Benc.

Predsjedava Mario Kolar, predsjednik Vijeća.
Zapisnik vodi Mario Kolar.

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 45. sjednice Vijeća, održane 9. prosinca 2024, bez izmjena.
Predsjednik predlaže dodatne točke dnevnog reda: od redno br. 1. do 5. „Deficitarna zanimanja, asfalterski program za 2025.g., Komunalne aktivnosti, uklanjanje zelenih otoka“ Vijeće jednoglasno prihvaća dodatne točke dnevnog reda.

Na prijedlog predsjednika Vijeće jednoglasno utvrđuje
DNEVNI RED
1 Program rada za 2025.g.
1. Deficitarna zanimanja

2. Asfalterski program za 2025.g.

3. Komunalne aktivnosti-donošenje zaključka

4. Uklanjanje zelenih otoka-donošenje zaključka
5. Pitanja i prijedlozi
Ad. 1.  Program rada za 2025.g.
Članovi Vijeća primili su pisani materijal uz poziv
Bez rasprave Vijeće jednoglasno donosi 

PROGRAM RADA
VIJEĆA MJESNOG ODBORA ČULINEC

ZA 2025. GODINU

I. CILJEVI
U skladu sa svojim ovlastima, određenima Statutom Grada Zagreba, Vijeće Mjesnog odbora Čulinec u 2025. godini nastojat će ostvarivati svoje trajne ciljeve:

1. osiguravati korištenje prostora u objektu mjesne samouprave sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, udruga umirovljenika, te udruga djece i mladeži, prvenstveno s područja Mjesnog odbora, odnosno Gradske četvrti Donja Dubrava;

2. nadzirati sustav održavanja, opremanja i obnove prostora mjesne samouprave;

3. podupirati sustavno prikupljanje i obradu te primjerenu dostupnost javnosti svih bitnih podataka o Mjesnom odboru, kao nužne pretpostavke za ostvarivanje osmišljenog utjecaja građana i njihovih predstavničkih tijela na njegov razvoj (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

4. zajedno s Vijećem Gradske četvrti i drugim vijećima mjesnih odbora kontinuirano pratiti postojeće stanje komunalne infrastrukture, definirane probleme kao i novonastale potrebe, a zatim osobito  ostvarivanje planova i programa gradnje i obnove komunalnih i drugih objekata na svome području, radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog;

5. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanjem mišljenja te podnošenjem inicijativa i prijedloga);

6. biti u stalnom interakcijskom odnosu s pripadajućim Vijećem Gradske četvrti, prije svega razmatranjem međuodnosa kao i određene problematike na sjednicama Koordinacije predsjednika Vijeća Gradske četvrti s predsjednicima vijeća mjesnih odbora u Gradskoj četvrti Donja Dubrava, zatim, između ostaloga, raspravljanjem i donošenjem zaključaka o onim temama o kojima i Vijeće Gradske četvrti nakon toga utvrđuje i donosi mišljenje, a od većeg su reda važnosti ili se odnose ne samo na pojedini mjesni odbor nego i na šire područje Četvrti, ali dakako i na druge načine, radi unapređenja međusobne komunikacije, razmjene informacija, suradnje i savjetovanja o različitim mogućim pojavnim problemima, a sve u cilju što učinkovitijeg djelovanja na korist i razvitak svih dijelova Gradske četvrti;

7. razvijati suradnju s drugim mjesnim odborima na području Gradske četvrti; također i s udrugama na svom području u pitanjima od interesa za građane Mjesnog odbora;

8. pravodobno predlagati rješenja od interesa za  područje Mjesnog odbora u postupcima izrade i donošenja prostornih i drugih planskih dokumenata i njihove provedbe;

9. brinuti o uređivanju naselja, kvaliteti stanovanja, komunalnoj infrastrukturi te obavljanju komunalnih i drugih uslužnih djelatnosti od značenja za Mjesni odbor, kao i o zadovoljavanju potreba njenih stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa od značenja za Mjesni odbor;

10. kontinuirano predlagati  mjere i akcije za zaštitu i unapređivanje okoliša te za poboljšanje uvjeta života na području Mjesnog odbora;

11. predlagati mjere nakon razmatranja stanja javne sigurnosti i zaštite osoba, imovine i dobara na području Mjesnog odbora;

12. u slučaju potrebe sazivati mjesne zborove građana.

II. ZADACI

Navedene ciljeve Vijeće će ostvarivati redovitim održavanjem sjednica, raspravom o najvažnijim pitanjima od zajedničkog interesa za građane Mjesnog odbora te donošenjem odgovarajućih odluka. Vijeće će na sjednicama u 2025. godini prvenstveno realizirati sljedeće zadatke:

1. donijeti Program rada Vijeća za 2025.;

2. prihvatiti Izvješće o radu Vijeća u 2024.;

3. donijeti Financijski plan Mjesnog odbora za 2026.;

4. donijeti Godišnji izvještaj o izvršenju Financijskog plana Mjesnog odbora za 2024.;

5. donijeti Plan malih komunalnih akcija Mjesnog odbora, koji je sastavni dio Plana komunalnih aktivnosti Gradske četvrti;

6. može donijeti plan potreba za aktivnostima, programima i projektima unapređenja kvalitete života građana Mjesnog odbora

7. u svim potrebnim prilikama raspravljati i donositi zaključke o iskazanim potrebama, problemima i izraženim stavovima građana, udruga i drugih zainteresiranih sa svojeg područja, te samostalno ili preko Vijeća Gradske četvrti od nadležnih gradskih upravnih tijela i ostalih javnih ustanova tražiti njihovo rješavanje;

8. u primjerenim rokovima, uvažavajući mišljenje i interese korisnika, odlučivati o zahtjevima za povremeno korištenje prostora mjesne samouprave;

9. pravodobno utvrditi svoje prioritete za Plan komunalnih aktivnosti Gradske četvrti za 2026., uvažavajući potrebe unapređenja komunalnog života građana na svojem području;

10. kontinuirano pratiti realizaciju poslova iz gradskih programa i planova na području   Mjesnog odbora i po potrebi predlagati mjere za njezino unapređivanje;

11. permanentno pratiti realizaciju Plana komunalnih aktivnosti Gradske četvrti, posebice u dijelu koji se tiče područja svog Mjesnog odbora te, u slučaju potrebe, predložiti mjere za njezino poboljšanje;

12. cjelovito analizirati funkcioniranje prometa na području Mjesnog odbora i, po potrebi, inicirati poduzimanje mjera za njegovo unapređivanje;

13. na temelju prijedloga stanovnika svoga područja pokrenuti postupak imenovanja ulica u novoizgrađenim dijelovima naselja Mjesnog odbora;

 Vijeće će, osim o navedenim, tijekom godine raspravljati i o drugim pitanjima koja, sukladno Poslovniku o radu Vijeća, ocijeni značajnim. 

Ad. 2.  Deficitarna zanimanja.
Predsjednik usmeno informira nazočne o predmetu rasprave i odlučivanja

U raspravi sudjeluju: Mario Kolar,  Damir Škarić, Hrvoje Holler i Jadranka Petrović.
Vijeće smatra da je potrebno izvršiti dublju stručnu analizu kako bi donijeli zaključak.
Ad. 3.   Asfalterski program.
Predsjednik usmeno informira nazočne o predmetu rasprave i odlučivanja

U raspravi sudjeluju: Mario Kolar,  Damir Škarić, Hrvoje Holler i Jadranka Petrović.
Mario Kolar

„VMO Čulinec utvrdilo je potrebe za asfalterskim programom na Čulinečkoj ulici, autobusnoj stanici „Čulinečka 119“ i asfaltu uz nogostup na putu do iste stanice iz smjera Čulinca.

Naime, na detektiranoj lokaciji, kolnik je propao uzdužno uz nogostup do autobusne stanice te se prilikom jačih padalina stvaraju lokve koju vodu automobili bacaju na pješake na autobusnoj stanici „Čulinečka 119“ i putu do iste iz smjera Čulinca .“

Vijeće jednoglasno donosi 

Z A K LJ U Č A K

o prijedlozima redovnog održavanja asfalterskog programa nerazvrstanih cesta na području Mjesnog odbora Čulinec

1. Vijeće Mjesnog odbora Čulinec traži da se u okviru redovnog održavanja nerazvrstanih cesta plana malih komunalnih akcija Mjesnog odbora Čulinec u 2025. realizira slijedeća akcija:

· Čulinečka cesta od k.br. 118 do k.br. 119
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 4.   Komunalne aktivnosti.
Predsjednik usmeno informira nazočne o predmetu rasprave i odlučivanja

U raspravi sudjeluju: Mario Kolar,  Damir Škarić, Hrvoje Holler i Jadranka Petrović.
Mario Kolar

a. „VMO utvrdilo je da se u ulicama Bršljana, Čempresa, Jablana i Jela vrši izmjena plinske i vodovodne instalacije tijekom cijele prošle godine a koje ulice su radi izmjene navedene infrastrukture su cijelom površinom raskopane, devastirane te sa uništenim nogostupima. Navedene ulice nadalje nisu bile obnovljene zadnjih 40 godina te je i asfalt koji se u njima nalazi zadnji puta izgrađen kako je navedeno. Nadalje, ulice Bršljana i Čempresa u kojima je izmijenjena i plinska i vodovodna infrastruktura čekaju devastirane asfaltiranje već od sredine prošle godine. U ulicama Jela i Jablana i dalje nije dana informacija da li će se i kada vršiti izmjena i plinske infrastrukture dok je vodovodna infrastruktura već izmijenjena. „

b. „Temeljem navedenih informacija te činjenice da je Planom VGČ za 2025. godinu predložena samo ulica Jela za sanaciju, traži izmjenu Plana u smislu da se u isti stave i ulice Bršljana i Čempresa upravo kao prve ulice u kojima je potrebno izvršiti asfaltiranje te nakon istih i ulice Jablana i Jela.“

Vijeće jednoglasno donosi 

Z A K LJ U Č A K

o prijedlogu za nadopunu Plana komunalnih aktivnosti Gradske četvrti Donja Dubrava u 2025.

1. Vijeće predlaže Vijeću Gradske četvrti Donja Dubrava. Za nadopunom Plana komunalnih aktivnosti gradske četvrti Donja Dubrava u 2025. pod točkom 1. javnoprometne površine i objekti, 1.1. nove akcije: Ulica bršljana, Ulica čempresa, Ulica jela i Ulica jablana. 

2. Ovaj zaključak dostavlja se vijeću Gradske četvrti Donja Dubrava na daljnje 

postupanje.

Ad. 5. Uklanjanje zelenih otoka
Predsjednik usmeno informira nazočne o predmetu rasprave i odlučivanja

U raspravi sudjeluju: Mario Kolar,  Damir Škarić, Hrvoje Holler i Jadranka Petrović.
Mario Kolar

„Vijeće mjesnog odbora na prijedlog člana vijeća razmotrilo je prijedlog te je donijelo odluku da se sa područja nadležnosti VMO Čulinec uklone svi spremnici za recikliranje osim spremnika za staklo. Naime, VMO smatra da spremnici koji su trenutno postavljeni više nisu od značaja kako sve te iste spremnike svako od kučanstava (osim za staklo) posjeduje u svome dvorištu, dok navedeni spremnici na zelenim otocima prvenstveno služe samo za odbacivanje svakojakih otpada „

Vijeće sa 3 glasa „za“ i 1 glasom „protiv“ donosi 

Z A K LJ U Č A K

o uklanjanju zelenih otoka na području MO Čulinec

1. Razmotren je prijedlog vijećnika da se uklone svi spremnici osim spremnika za staklo na području MO Čulinec.

2. Trenutno postavljeni spremnici više nisu od značaja kako sve te iste spremnike svako kućanstvo (osim za staklo) posjeduje u svom dvorištu, dok navedeni spremnici  na zelenim otocima prvenstveno služe samo za odbacivanje svakojakog otpada. 

3. Ovaj zaključak dostavlja se vijeću Gradske četvrti Donja Dubrava na daljnje 

postupanje.

Ad. 6. Pitanja i prijedlozi.
Budući da se nitko nije javio za riječ predsjednik zatvara točku dnevnog reda i zaključuje sjednicu.

Dovršeno u 18:45 sati.
KLASA: 024-08/25-003/219
URBROJ: 251-13-11-4/006-25-2
U Zagrebu, 24. siječnja  2025.
Zapisnik sastavio: 
Silvestar Smrekar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

	Izvješće o glasovanju sa 46. sjednice VMO Čulinec
	
	

	24.1.2025.
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	Mario Kolar
	+
	+
	+
	+
	+

	Hrvoje Holer
	+
	+
	+
	+
	+

	Damir Škarić
	+
	+
	+
	+
	-

	Suzana Benc
	 
	 
	 
	 
	 

	Jadranka Petrović
	+
	+
	+
	+
	+

	  ZA=  +
	
	
	
	
	

	 PROTIV=  —
	
	
	
	
	

	 SUZDRŽAN=  0
	
	
	
	
	

	 NIJE PRISUTAN= prekrižiti ime
	
	
	


